ब्रिटेन के प्रधानमंत्री डेविड कैमरून की प्रवक्ता ने प्रतिक्रिया व्यक्त करने से मना कर दिया। उन्होंने कहा कि यह निजी मामला है। पनामा पेपर्स में कैमरून के पिता का नाम आया है। रूस ने पनामा पेपर्स लीक की कड़ी आलोचना की है। प्रवक्ता ने आरोप लगाया कि दस्तावेजों के विश्लेषण में अमेरिकी खुफिया एजेंसी सीआईए के पूर्व अधिकारियों की मदद ली गई और रूस तथा राष्ट्रपति पुतिन को निशाना बनाया गया। प्रवक्ता दिमित्री पेस्कोव का नाम भी सूची में शामिल है।